Във връзка с постъпило уведомление с вх. № ОВОС-2070/12.09.2024г. и допълнителна информация с вх. № ОВОС-2070-8/20.11.2024г. за инвестиционно предложение „Изграждане на общинска система за разделно събиране и рециклиране на биоразградимите битови отпадъци, генерирани на територията на община Калояново“, в ПИ с идентификатор 63567.241.1010, с. Ръжево Конаре, община Калояново, област Пловдив и писмо изх. № ПУ-01-846(4)/14.01.2025г. на Басейнова Дирекция Източнобеломорски район Пловдив, с възложител Община Калояново, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение попада в обхвата на т. 11, буква „б“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 2 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

ИП попада в границите на защитена зона от Европейската екологична мрежа „НАТУРА 2000“ – BG0000429 „Река Стряма“. Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на защитената зона.

Копие на писмото е изпратено до Община Калояново, Кметство с. Ръжево Конаре и БД ИБР

Отговорено от РИОСВ-Пловдив на 23.01.2025г.